**Personas datu apstrādes administratīvā pārkāpuma procesa vešanas nolūkiem tiesiskais pamats:**

* VDA regulas 6.panta 1.punkta c) apakšpunkts - lai izpildītu uz pārzini attiecināmu juridisku pienākumu, e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras, 9. panta 2. punkta b) apakšpunkts -īpašu kategoriju personas datu apstrāde normatīvajos aktos paredzētajā kārtībā, lai realizētu pārziņa pienākumus un īstenotu pārziņa vai datu subjekta konkrētas tiesības Administratīvā pārkāpuma lietas izskatīšanas ietvaros, 10.pants - personas datu par sodāmību un pārkāpumiem apstrāde normatīvajos aktos paredzētajā kārtībā;
* Maksātnespējas likums;
* Administratīvās atbildības likums;
* Latvijas Administratīvo pārkāpumu kodekss;
* Sodu reģistra likums;
* Ministru kabineta 2018.gada 4.decembra noteikumi Nr.757 “Maksātnespējas kontroles dienesta nolikums”;
* Ministru kabineta 2018.gada 7.augusta noteikumi Nr.484 “Maksātnespējas kontroles dienesta tīmekļvietnē publicējamo ziņu noteikumi”;
* Ministru kabineta 2018. gada 4.decembra noteikumi Nr.761 “Elektroniskās maksātnespējas uzskaites sistēmas noteikumi” u.c. normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta, MKD lietvedībā esošajiem dokumentiem, MKD pārziņā esošās Elektroniskās maksātnespējas uzskaites sistēmas (turpmāk - EMUS), kā arī no ārējiem avotiem:

* Iekšlietu ministrijas Informācijas centra informācijas sistēmas - Sodu reģistrs;
* citu valsts institūciju informācijas sistēmām, publiskajiem reģistriem un datu bāzēm, kuras pieejamas Maksātnespējas kontroles dienestam normatīvajā regulējumā noteikto funkciju veikšanai.

**Personas datu kategorijas:**

Maksātnespējas kontroles dienests Administratīvā pārkāpuma procesa vešanas nolūkiem apstrādā šādas personas datu kategorijas:

* Personu identificējošie un kontaktinformācijas dati:

Personas vārds, uzvārds, personas kods, tālruņa/faksa numurs, E-pasta adrese, e-adrese, adrese (atkarībā no konkrētās situācijas - deklarētās dzīvesvietas/faktiskā/prakses vietas/korespondences).

* Dati, kas saistīti ar personas profesionālo/amata darbību, piemēram:
* Administratora amata apliecības dati;
* Informācija par administratora/uzraugošās personas lietvedībā esošajiem un pabeigtajiem maksātnespējas procesiem/tiesiskās aizsardzības procesiem u.c.
* Informācija par personas, kura saucama pie administratīvās atbildības, mantisko stāvokli un sociālo statusu, kā arī veselības stāvokli (īpašu kategoriju personas dati), piemēram:

Informācija par personas maznodrošinātā statusu, daudzbērnu ģimenes statusu, invaliditāti, veselības stāvokli, kā arī citiem apstākļiem, kuri uzskatāmi par tādiem, kas varētu ietekmēt personas spēju veikt soda apmaksu.

* Dati par personas pārkāpumiem un sodāmību, piemēram:
* Informācija par personas, kura saucama pie administratīvās atbildības, iepriekšēju administratīvo sodāmību no Iekšlietu ministrijas informācijas sistēmas saskaņā ar Maksātnespējas likuma 179. pantu;
* Informācija par personas, kura saucama pie administratīvās atbildības, atzītajiem pārkāpumiem Maksātnespējas likumā noteiktajā kārtībā;
* Informācija par administratora atcelšanu no maksātnespējas procesa administrēšanas par normatīvo aktu pārkāpumiem;
* Informācija par personas saukšanu pie disciplināratbildības u.c.

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Tiesu administrācijas (kā EMUS turētāja) atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Maksātnespējas procesa administratori amata darbības nodrošināšanai nepieciešamajā apjomā;
* Iekšlietu ministrijas Informācijas centrs atbilstoši starpresoru vienošanās nosacījumiem;
* Saskaņā ar Maksātnespējas likuma 179.pantu maksātnespējas procesā vai tiesiskās aizsardzības procesā iesaistītā persona;
* Aizstāvis un cietušais Administratīvās atbildības likuma izpratnē;
* Eksaminācijas komisija;
* Disciplinārlietu komisija;
* Zvērināti tiesu izpildītāji.

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes un tiesas;
* Valsts policija;
* Publiski pieejamiem datiem jebkura persona, kura apmeklē tīmekļa vietni [www.mkd.gov.lv](http://www.mkd.gov.lv) un <https://pakalpojumi.ta.gov.lv>.

**Personas datu glabāšanas ilgums:**

Atbilstoši MKD Administratīvā pārkāpuma lietu uzskaites kārtībai informāciju par administratīvo lietu glabā 10 gadus no tās pabeigšanas un tad dzēš.

Atbilstoši Sodu reģistra likuma 28.pantam Administratīvā pārkāpuma procesa ietvaros sagatavotos un lejupielādētos dokumentus Administratīvo pārkāpumu procesa atbalsta sistēmā glabā vienu gadu no brīža, kad saņemtas ziņas par administratīvi sodītās vai pie administratīvās atbildības saucamās personas nāvi, vai 10 gadus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām. Datus, kas iegūti, izmantojot tehniskos līdzekļus, glabā trīs mēnešus pēc administratīvā pārkāpuma lietā piemērotā soda izpildes vai administratīvā soda izpildes noilguma termiņa beigām.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.